
Der Briaf ans Christkindl 


h ‚Kimmt der. kloan Sepperl zum Großvatern, der im Hoazraum-. Strohsimperl 
macht, und sagt: "Du Großvater, is des wirklih wahr, daß des .kindisch 
und dumm 'is, wann mar ans Christkindl an Briaf schicht?" "Geh, wer 
sagt denn sowas?" fragt drauf der Großvater. "Mein Bruada, der Franzl, 
wiar ih gsagt han, er soll für mih an Briaf ans Christkindl schreibn, 
weil ih's Schreibn nuh nit kann; ih geh ja nuh nit in d'Schui!" 

In den Moment hat der Franzl bei der Tür eina gschaut und zan Sepperl 
spöttlih gsagt: "Schirgerl!" Da drauf sagt der Großvater: "Geh Franzl, 
kimm a weng eina, ih will eng hiatzt a wahre Gschicht verzähln, und 

ih glaub, damit kann ih eng beweisn, daß das Briafschreibn ans Christ- 
kindl durchaus nit kindisch und dumm sein braucht, nur richti gmacht 
muaß's werdn, und vor allm, 's Herz muaß dabei sein. 


Gwen is des, wiar ih in der zweitn Volksschulklass war. Da hat d'Fräuln 
- wir habn damals zur Frau Lehrer Fräulein sagn müaßn - da hat d'Fräuln 
kurz vor Weihnachtn gsagt: Morgen bringt jeder einen Bogen Briefpapier 
und ein Kuvert mit, wir wollen lernen, wie man einen Brief richtig 
schreibt, und damit es uns richtig Freude macht, wollen wir den Brief 
i (an das Christkind schreiben. 
E (Da habn mar uns alle schon recht auf den nächsten Schultag gfreud, 
ED ind a niads hat a Briafpapier und a Kuver mitbracht. Nur der Stöfl, 

der Stöfl hat nur an Zettl aber koan Kuver mitghabt. Seine Leut habn 
koans dahoam ghabt, und zan kafa hat der Stöfl koa Geld ghabt; es 
tuats eh der Zettl alloane ah, habn seine Leut zu eahm gsagt. 
Daß da drüber der Stöfl recht trauri war, kinnts eng denka; er als 
oanziga kann koan richtign Briaf ans Christkindl schreibn, nur weil 
er koa Kuver hat. D' Fräuln hat dann tröst und gsagt: Nimmst dich 
halt beim Schreiben recht zusammen, daß du keinen Fehler machst und 
die Schrift recht schön wird, wegen einem Kuver wird mir schon noch 
was einfallen. Dann hats uns erklärt, wiar ma de Anred, des Datum 
und alls halt richti schreibt und einteilt. Bei jedn hat sie dann 
nachgschaut, ob ah alls richti gmacht wird. Alle warn mar ganz be- 
geistert bei der Sacha, und wir mar an Briaf richti schreibt, hat gwis 
koana mehr vergessn. Da Stöfl hat schier am längern braucht mitn 
Schreibm, aber nit, weil er soviel Wünsch ans Christkindl ghabt hat, 
sondern weil er sih ganz bsunders z'sammgnumma hat, daß er ja recht 
schön schreibt und koan Föhler macht. Nach der Schul hatn d' Fräuln zu 
ihr mitgnumma, hat eahm a Kuver gebn, und da drauf hat er mit ihrer 
Feder - An das Christkindl im Himmel - schreibn därfa. D' Fräuln hat 
unterdessn den. Zettl durchglesn, wo draufgstandn is: Liebes Christkind! 
Bitte schicke mir warme Socken, eine Pudelhaube und Fäustlinge, weil 
mich beim Schulgehn immer recht friert. j 


Wenn es Dir möglich wäre, daß Du mir Farbstifte, so gute, 
wie sie der Wirt Ferdl hat, und ein Malbüchl, es kann auch 
ein ganz kleines sein, mitbringen könntest, würde ich mich 
sehr freuen. Ich werde jeden Abend zu Dir beten.und mich 
bemühen, immer recht brav zu sein. Dein dankbarer:; Stefan. 
Drauf hat eahm d' Fräuln den Zettl gebn, hat eahm-übern 
Kopf gstricha und gsagt: So jetzt gibst du den Zettel in 
das Kuver, klebst es zu, und den Brief legst du -abends ins 
Fenster, daß ihn das Christkind holen kann; das Christkind 
wird sich sicher über deine schöne Schrift sehr freuen. 


Am Heilign Abnd nach der Mettn san d ' Leut alle nuh a weng 

am Kirchaplatz stehbliebn, wei de Turmblaser nuh recht schöne 
Weihnachtsliada blast habn. Ah der Stöfl is drunter gstandn 

und hat glost. Da is auf oanmal d' Fräuln zu eahm zuwi und u 
hatn gfragt: Nun Stefan, hat das Christkind deinen Brief un 
geholt und hat sie dir alles gebracht? Ja, hat der Stefl 2 
drauf gsagt, fast alls, um was ihs bitt han, nur d' Farbstift 

und das Malbuch nicht, das war ihm halt doch nicht möglich, 

hat der Stöfl drauf a weng trauri gsagt. Stefan, jetzt weiß 

ich, wem das Packer] gehört, das bei meinen Geschenken dabei 

war, besonders schön eingewickelt und mit einem Zettel dran, 

wo draufsteht: für Stefan. Das gehört sicher für dich, wahr- 
scheinlich ist dem Christkind das Packerl unter meine Ge- 

schenke gerutscht. 


"Hat das Packerl wirklih in Stöfl ghört, und warn Farbstift i 
und a Malbüachl drein?" Ganz aufgregt hat des der kloan Sepperi 
in Großvater gfragt. "Ja freilih, a ganz Dutzert ganz bsunders 
schöne und guate Farbstift warn drein, und ganz a dicks Mal- 
büachl"” hat der Großvater drauf erwidert. "Da sechts hiatzt, 
daß des Briafschreibn ans Christkindl schon was Wunderbars 
sein kann, wenns so recht mitn Herzn gmacht wird, so wiars ‚ 
damals de junge Fräuln gmacht hat. Heinzutags san d' Leut - 
halt soviel aufgeklärt und machen alls nur mit Verstand, s' Herz 
ist heintzutags nit viel gfragt, drum is d' Welt ah voll Un- 
fried und voll Kältn". 


Da hat der Franzl gach zan Sepperl gsagt: "Sepperl kimm, gehn 

mar in d' Stubn, ih schreib für dih an Briaf ans Christkindl, 

und ih zoag dar, wir mar Sepperl schreibt, damitstn selber | 
unterschreibn kannst!" 


Da hat der Großvater zu eahm selber gsagt: " A rechter Lauser | 
is schon, der Franzl, aber's Herz hat er am rechtn Fleck, und | 
des is wichti."” 

